ai4bharat/Pralekha huggingface dataset:
மத்திய அமைச்சரவை
காப்பீட்டு ஒழுங்குமுறை துறையில் இந்தியா அமெரிக்கா இடையே புரிந்துணர்வு இஒப்பந்தத்திற்கு அமைச்சரவை ஒப்புதல்
இந்திய காப்பீட்டு ஒழுங்குமுறை மற்றும் மேம்பாட்டு ஆணையம் மற்றும் அமெரிக்கவின் ஃபெடரல் காப்பீட்டு அலுவலகம் இடையே புரிந்துணர்வு ஒப்பந்தம் கையெழுத்திட பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவை கூட்டம் ஒப்புதல் அளித்தது.
தாக்கம்:
இரு நாடுகளின் ஆணையங்களின் மேற்பார்வை மற்றும் இதர சட்டரீதியான பொறுப்புகளுக்கு ஏற்ப தகவல் பரிமாற்றம் மற்றும் ஆராய்ச்சி உதவிகளை அளிப்பது உட்பட ஒத்துழைப்பு மற்றும் ஒருங்கிணைப்பு கட்டமைப்பை இந்தப் புரிந்துணர்வு ஒப்பந்தம் அளிக்கிறது. இந்த ஒப்பந்தத்தின் கீழ் பல்வேறு வரன்முறை செயல்பாடுகளில் இரு நாடுகளும் தங்களது அனுபவங்களைப் பகிர்ந்து கொள்ளவும், பயிற்சி செயல்பாடுகள் உள்ளிட்ட பரஸ்பர உதவிகளை அளிக்கவும் வகை செய்யப்பட்டுள்ளது. காப்பீட்டுத் துறையில் ஆரோக்கியமான நெறிமுறைகள் மூலம் சர்வதேச தரத்தில் பணிகளை மேற்கொள்ளவும் நுகர்வோர் மேம்பாடு மற்றும் பாதுகாப்பில் ஒத்துழைக்கவும், நிதி நிலைப்புத் தன்மையை உறுதி செய்யவும் இருநாடுகளும் ஒப்புக் கொண்டுள்ளன.
பின்னணி:
காப்பீட்டு ஒழுங்குமுறை மற்றும் மேம்பாட்டு ஆணைய சட்டம் 1999ன் கீழ் இந்தியாவில் காப்பீடு மற்றும் மறு காப்பீட்டு வர்த்தகம் ஒழுங்கான முறையில் செயல்படுவதற்காக இந்திய காப்பீட்டு ஒழுங்குமுறை மற்றும் மேம்பாட்டு ஆணையம் அமைக்கப்பட்டது. இதேபோல் அமெரிக்காவில் ஃபெடரல் காப்பீட்டு அலுவலகம் காப்பீட்டு துறையின் அனைத்து அம்சங்களையும் கண்காணிக்கவும் சர்வதேச காப்பீட்டு அம்சங்களில் பிரதிநிதியாகவும் இருந்து வருகிறது.
இந்தியாவும் அமெரிக்காவும் வலிமையான வர்த்தக உறவுகளை கொண்டிருப்பதுடன், இருநாடுகளும் அரசியல் மற்றும் அதிகார மட்டங்களில் ஆலோசனைகளையும் மேற்கொண்டு வருகின்றன. இருநாடுகளுக்கும் இடையிலான பல்துறை விஷயங்களில் விரிவான ஒத்துழைப்புக்களையும், வலுவான இருதரப்பு உறவுகளையும் மேற்கொள்வதற்கான நுணுக்கங்களை இருநாடுகளும் பின்பற்றி வருகின்றன.
இந்தியாவில் அந்நிய நேரடி முதலீட்டில் பெரும் பங்களிப்பை அளித்த நாடுகளில் ஒன்றாக அமெரிக்கா திகழ்வதுடன் அமெரிக்காவை தலைமையகமாக கொண்ட காப்பீட்டு நிறுவனங்களுடன் இணைந்து பல்வேறு காப்பீடு நிறுவனங்கள் கூட்டு நிறுவனங்களை தொடங்கி உள்ளன. அந்நிய முதலீடு 49 சதவீதமாக அதிகரிக்கப்பட்டுள்ளதால் இந்த துறையில் அந்நிய முதலீடுகள் மேலும், அதிகரிக்க குறிப்பாக அமெரிக்காவில் இருந்து அதிகரிக்க வாய்ப்பு உள்ளது. எனவே இந்த புரிந்துணர்வு ஒப்பதம் இரு நாடுகளுக்கும் ஏராளமான வாய்ப்புக்களை அளிப்பதாக உள்ளது.
சுற்றுலா அமைச்சகம்
சுதந்திர தினத்தைக் கொண்டாடுவதற்காக நமது தேசத்தைப் பாருங்கள் வரிசையில் ஐந்து இணையக் கருத்தரங்கங்களை சுற்றுலா அமைச்சகம் நடத்துகிறது
1947-ஆம் ஆண்டு கிடைத்த சுதந்திரத்தின் வெற்றியை நாட்டு மக்கள் அனைவரும் ஒன்றிணைந்து தேசிய கீதத்தை பெருமையுடன் பாடிக் கொண்டாடும் நேரமிது. இந்தியாவின் சுதந்திரத்துக்கான போராட்டம் நாட்டின் வரலாற்றில் ஒரு முக்கிய அத்தியாயமும், கடந்த கால நிகழ்ச்சிகளிலேயே மிகவும் அதிக மதிப்பு வாய்ந்ததும் ஆகும். 15 ஆகஸ்ட் அன்று நடைபெறும் இந்த தினத்தின் கொண்டாட்டத்தின் போது, தலைநகரமாம் புதுதில்லியில் மூவர்ண இந்திய தேசியக் கொடியை பிரதமர் ஏற்றுவார். அனைத்து மாநிலங்கள், யூனியன் பிரதேசங்கள் மற்றும் உலகெங்கிலும் உள்ள இந்திய தூதரகங்களிலும் தேசியக் கொடி ஏற்றப்படும்.
15 ஆகஸ்டு, 2020 அன்று 74-வது சுதந்திர தினத்தைக் கொண்டாட நாடு தயாராகி வரும் வேளையில், நாட்டின் மிக முக்கிய நாளை முன்னிட்டு நமது தேசத்தைப் பாருங்கள் வரிசையில் ஐந்து இணையக் கருத்தரங்கங்களை சுற்றுலா அமைச்சகம் நடத்துகிறது. சுதந்திர இயக்கம், அது தொடர்பான முக்கிய இடங்கள், மற்றும் இந்தியா சுதந்திரம் பெறுவதற்கு குறிப்பிட்ட பங்காற்றிய முன்னோடிகளைக் குறித்து இந்த இணையக் கருத்தரங்குகள் இருக்கும்.
இணையக் கருத்தரங்குகள் பற்றிய தகவல்கள் பின்வருமாறு:8 ஆகஸ்டு, 2020  அன்று '1857-இன் நினைவுக் குறிப்புகள்: விடுதலைக்கான முன்னுரை' என்னும் தலைப்பில் திருவாளர். நிதி பன்சால், தலைமைச் செயல் அதிகாரி, இந்தியா சிட்டி வாக்ஸ், இந்தியா வித் லோக்கல்ஸ், மற்றும் டாக்டர். சவுமி ராய், தலைவர், செயல்பாடுகள், ஐ டபுள்யூ எல், ஐ எச் டபுள்யூ ஆகியோர் நடத்துவார்கள். கலந்து கொள்ள விரும்புபவர்கள் https:/ /bit.ly/Memoirsof1857 என்னும் முகவரியில் பதிவு செய்து கொள்ளலாம்.10 ஆகஸ்டு, 2020  அன்று 'சிற்றறைச் சிறை: கடிதங்கள், நினைவுக் குறிப்புகள் மற்றும் நினைவுகள்' என்னும் தலைப்பில் திருவாளர். நிதி பன்சால், தலைமைச் செயல் அதிகாரி, இந்தியா சிட்டி வாக்ஸ், இந்தியா வித் லோக்கல்ஸ், டாக்டர். சவுமி ராய், தலைவர், செயல்பாடுகள், ஐ டபுள்யூ எல் & ஐ எச் டபுள்யூ, மற்றும் திருவாளர். சோம்ரிதா சென்குப்தா, மாநகர ஆய்வுப்பயணம் செய்பவர், இந்தியா சிட்டி வாக்ஸ் ஆகியோர் நடத்துவார்கள்.12 ஆகஸ்டு, 2020  அன்று 'இந்திய சுதந்திரப் போராட்டத்தைப் பற்றி அதிகம் தெரியாத கதைகள்' என்னும் தலைப்பில் ஸ்டோரிடிரையல்ஸிலிருந்து திருமதி. அகிலா ராமன் மற்றும் திருவாளர். நயன்தாரா நாயர் ஆகியோர் வழங்குவார்கள்.14 ஆகஸ்டு, 2020  அன்று 'ஜாலியன்வாலாபாக்: விடுதலைப் போரின் திருப்புமுனை' என்னும் தலைப்பில் திருவாளர். கிஷ்வர் தேசாய், தலைவர், தி பார்ட்டிஷன் மியூசியம், அமிர்தசரஸ், வழங்குவார்.15 ஆகஸ்டு, 2020  அன்று ' சர்தார் வல்லபாய் படேல் - ஒன்றுபட்ட இந்தியாவின் சிற்பி' என்னும் தலைப்பில் திரு. சஞ்சய் ஜோஷி, கூடுதல் ஆட்சியர், தலைமை மேலாளர், ஒற்றுமைக்கான சிலை, குஜராத் அரசு, நடத்துவார்.அனைத்து நிகழ்ச்சிகளும் காலை 11 மணியில் இருந்து மதியம் 12 மணி வரை நடக்கும்.
தனி நபர் இடைவெளி மற்றும் பொதுமுடக்கத்தின் வழிகாட்டுதல்களைப் பின்பற்றும் அதே சமயத்தில், தேசிய மின்-ஆளுகை துறையின் இணையம் சார்ந்த கூட்டங்களுக்கான தளத்தின் மூலம் யார் வேண்டுமானாலும் கருத்தரங்குகளில் கலந்து கொள்ளும் விதத்தில் இந்தக் குறிப்பிடத்தகுந்த நிகழ்ச்சிக்காக மெய்நிகர் ஊடகத்தைப் பயன்படுத்திக்கொள்ள சுற்றுலா அமைச்சகம் முடிவெடுத்துள்ளது. பதிவு செய்து கொள்வதற்கான தகவல்கள் incredibleindia.org, tourism.gov.in மற்றும் வியக்கத்தக இந்தியாவின்  சமூக ஊடகப் பக்கங்களில் கிடைக்கும்.
சமூக நிதி மற்றும் அதிகாரமளித்தல் அமைச்சகம்
துப்புரவு தொழிலாளர்களுக்கான தேசிய ஆணையம்
மக்களவையில் கேள்வி ஒன்றுக்கு சமூக நீதி மற்றும் மேம்பாட்டுத்துறை இணை அமைச்சர் திரு. ராம்தாஸ் அதாவாலே எழுத்துபூர்வமாக தாக்கல் செய்த பதிலில் கூறியதாவது:
துப்புரவு தொழிலாளர்களுக்கான தேசிய ஆணையத்தின் காலம், வரும் 1ம் தேதி முதல் 3 ஆண்டுகளுக்கு நீட்டிக்கப்பட்டுள்ளது.
ஆணையத்தின் பணிக்காலம் நீட்டிக்கப்பட்டது துப்புரவு தொழிலாளர்களின், சமூக-பொருளாதார மேம்பாட்டுக்கும், அபாயகரமான கழிவுநீர் தொட்டிகளை சுத்தம் செய்வதை குறைக்கவும் உதவும்.
துப்புரவு தொழிலாளர்களின் தேசிய ஆணையத்துக்கு அடுத்த 3 ஆண்டுகளுக்கு ரூ.43.68 கோடி ஒதுக்கீடு செய்யப்பட்டுள்ளது.
கையால் கழிவுகளை அகற்றுபவர்கள் மற்றும் துப்புரவு தொழிலாளர்களிடம் இருந்து பெறப்படும் புகார்களின் அடிப்படையில் பயனாளிகளுக்கான உதவியை ஆணையம் வழங்கும்.
துப்புரவு தொழிலாளர்களுக்கான தேசிய ஆணையத்தின் குறிக்கோள்கள் மற்றும் நோக்கங்கள்:
 துப்புரவு தொழிலாளர்களுக்கு உதவும் வகையில் குறிப்பிட்ட திட்டங்களை மத்திய அரசுக்கு பரிந்துரை செய்தல்.
 துப்புரவு தொழிலாளர்களுக்கான, குறிப்பாக கழிவுகளை அகற்றுபவர்களுக்கான சமூக பொருளாதார மறுவாழ்வு திட்டங்களை ஆய்வு செய்து அமல்படுத்துதல்;
 துப்புரவு தொழிலாளர்களின் புகார்களை விசாரிப்பது மற்றும் அவர்களுக்கான திட்டங்களை அமல்படுத்தாதது குறித்து தானாக முன்வந்து விசாரணை மேற்கொள்ளுதல்:
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1806155
பிரதமர் அலுவலகம்
பண்டிட் தீனதயாள் உபாத்தியாயாவின் ஜெயந்தியை முன்னிட்டு பிரதமர் அவருக்கு மரியாதை செலுத்தினார்
பண்டிட் தீனதயாள் உபாத்தியாயாவின் ஜெயந்தியை முன்னிட்டு பிரதமர் திரு நரேந்திர மோடி அவருக்கு மரியாதை செலுத்தினார்.
பிரதமர் தனது ட்விட்டர் பதிவில்,
"பண்டிட் தீனதயாள் உபாத்தியாயா அவர்களின் ஜெயந்தியை முன்னிட்டு அவருக்கு மரியாதை செலுத்துகிறேன். ஏழை, எளிய மக்களுக்கு சேவை செய்ய வேண்டும் என்ற அவருடைய உறுதிப்பாடு நமக்கு உத்வேகத்தை அளிக்கிறது. அவர் ஒரு தனிச்சிறப்பு வாய்ந்த சிந்தனையாளர் மற்றும் அறிவுஜீவி”, என்று தெரிவித்திருந்தார்.
மேலும் விவரங்களுக்கு இந்த ஆங்கில செய்திக்குறிப்பை காணவும், https://www.pib.gov.in/PressReleasePage.aspx?PRID=1862013
தகவல் மற்றும் ஒலிபரப்பு அமைச்சகம்
இந்திய பதிப்பாளர்கள் கூட்டமைப்பின் புத்தகத் தயாரிப்பில் சிறந்து விளங்குவதற்கான ஒன்பது விருதுகளை வெளியீட்டுப் பிரிவு தட்டிச்சென்றுள்ளது
இந்திய பதிப்பாளர்கள் கூட்டமைப்பின் புத்தகத் தயாரிப்பில் சிறந்து விளங்குவதற்கான ஒன்பது விருதுகளை வெளியீட்டுப் பிரிவு தட்டிச்சென்றுள்ளது.
புத்தக வெளியீட்டில் சிறந்து விளங்கும் நிறுவனங்களுக்கான 42ம் ஆண்டு விருதுகள் வழங்கும் விழா புதுதில்லியில் இன்று  நடைபெற்றது. இந்திய வெளியீட்டாளர்களின் உச்ச அமைப்பான, இந்திய வெளியீட்டாளர்களின் கூட்டமைப்பு, புத்தகத் தயாரிப்பில் சிறந்து விளங்கும் புத்தக வெளியீட்டு பிரிவு இயக்குனரகத்திற்கு ஒன்பது விருதுகளை வழங்கியுள்ளது.
கடந்த ஆண்டு, வெளியீட்டுப் பிரிவு பல்வேறு பிரிவுகளில் பத்து விருதுகளை வென்றது. புத்தக வெளியீட்டு பிரிவு இயக்குனரகம் என்பது புத்தகங்கள் மற்றும் பத்திரிகைகளின் களஞ்சியமாகும். இது தேசிய முக்கியத்துவம் மற்றும் இந்தியாவின் வளமான கலாச்சார பாரம்பரியத்தை பறைச்சாற்றும் அமைப்பாகும். கடந்த 1941 ம் ஆண்டு நிறுவப்பட்ட வெளியீட்டுப் பிரிவு, வரலாறு, கலை, இலக்கியம், கலாச்சாரம், நிதி, அறிவியல், விளையாட்டு, காந்திய இலக்கியம், குழந்தைகள் இலக்கியம் மற்றும் தேசிய தலைவர்கள், புகழ்பெற்ற ஆளுமைகளின் சுயசரிதைகள் போன்றவற்றை பல்வேறு மொழிகளில் புத்தகங்கள் மற்றும் பத்திரிகைகளாக வெளியிட்டு வருகிறது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1863657
நிதி அமைச்சகம்
மாவட்ட கல்வி மற்றும் பயிற்சி நிறுவனங்கள் மூலம் ஆசிரியர்கள் பயிற்சி மாற்றியமைக்கப்படும்
அனைவருடனும் இணைந்து அனைவருக்குமான வளர்ச்சி என்னும் அரசின் சித்தாந்தத்தை நடைமுறைப்படுத்தும் வகையில் சப்தரிஷி என்னும் ஏழு முன்னுரிமைகளை இந்த பட்ஜெட் அடிப்படையாக கொண்டுள்ளதாக, நாடாளுமன்றத்தில் மத்திய பட்ஜெட்டை தாக்கல் செய்த நிதியமைச்சர் நிர்மலா சீதாராமன் கூறினார்.
ஆசிரியர்கள் பயிற்சிக்கு முன்னுரிமை அளிக்க, புதுமையான கற்பித்தல் கலை, பாடத்திட்ட பரிவர்த்தனை, தொடர்ச்சியான தொழில்முறை மேம்பாடு ஆகியவற்றுடன் அது மேம்படுத்தப்படவுள்ளது. இந்த நோக்கத்துக்காக மாவட்ட கல்வி மற்றும் பயிற்சி நிறுவனங்கள் செயல் திறன் மிக்க நிறுவனங்களாக உருவாக்கப்படும் என்று அவர் தெரிவித்தார்.
சிறார்கள் மற்றும் பதின் பருவத்தினருக்கான தேசிய டிஜிட்டல் நூலகம் உருவாக்கப்படும் என்று அமைச்சர் கூறினார். பல்வேறு பிராந்திய மொழி சார்ந்த தரமான நூல்கள் இதில் கிடைக்கும். பஞ்சாயத்து மற்றும் வார்டு அளவில் நூலகங்களும் ஏற்படுத்தப்படும் என்று அவர் தெரிவித்தார்.
பெருந்தொற்று காலத்தில் கற்றல் முறை கலாச்சாரத்தை ஊக்குவிக்க தேசிய நூல் அறக்கட்டளை, குழந்தைகள் நூல் அறக்கட்டளை ஆகியவற்றுக்கு ஊக்கம் அளிக்கப்பட்டது.
பிரதமர் அலுவலகம்
கூட்டணி கட்சிகளுடன் வங்கதேசத்தில் பிரதமர் சந்திப்பு
தமது இரண்டு நாள் வங்கதேச பயணத்தின் ஒரு பகுதியாக, 14 கட்சி கூட்டணியின் தலைவர்களையும் அதன் ஒருங்கிணைப்பாளரையும் பிரதமர் திரு நரேந்திர மோடி சந்தித்தார்.
இருதரப்பு உறவுகள் மற்றும் இரு நாடுகளுக்கு இடையேயான உறவை வலுப்படுத்துதல் உள்ளிட்ட பல்வேறு விஷயங்கள் குறித்து இந்த சந்திப்பின் போது விவாதிக்கப்பட்டது.
------
(
நிதி அமைச்சகம்
ஜிஎஸ்டி இழப்பீடு தொகை: மாநிலங்களுக்கு 17-வது தவணையாக ரூ.5,000 கோடி வழங்கியது மத்திய அரசு; மொத்த கடன் தொகை ரூ. 1,00,000 கோடியாக உயர்வு
மத்திய நிதி அமைச்சகத்தின் செலவுகள் துறை, சரக்கு மற்றும் சேவை வரி இழப்பீட்டை மாநிலங்கள் எதிர்கொள்வதற்கான 17-வது தவணையாக ரூ. 5,000 கோடியை மாநில அரசுகளுக்கு வெள்ளிக்கிழமை  அன்று வழங்கியது.
இதில், ரூ. 4,730.41 கோடி 23 மாநிலங்களுக்கும், ரூ. 269.59 கோடி ஜிஎஸ்டி கவுன்சிலில் உறுப்பினர்களாக உள்ள சட்டசபையுடன் கூடிய மூன்று யூனியன் பிரதேசங்களுக்கும்  வழங்கப்பட்டுள்ளது.
மீதமுள்ள ஐந்து மாநிலங்களான அருணாச்சலப் பிரதேசம், மணிப்பூர், மிசோரம், நாகலாந்து மற்றும் சிக்கிமுக்கு சரக்கு மற்றும் சேவை வரி முறையை செயல்படுத்தியதால் எந்த விதமான வருவாய் இழப்பும் ஏற்படவில்லை.
மதிப்பிடப்பட்ட மொத்த ஜிஎஸ்டி இழப்பீட்டு நிதியில் 91 சதவீதம், மாநிலங்களுக்கும், சட்டசபையுடன் கூடிய யூனியன் பிரதேசங்களுக்கும் வழங்கப்பட்டுள்ளது.
இதில் ரூ. 91,460.34 கோடி மாநிலங்களுக்கும், ரூ. 8,539.66 கோடி சட்டசபையுடன் கூடிய மூன்று யூனியன் பிரதேசங்களுக்கும் வழங்கப்பட்டுள்ளது.
இந்த வாரத்திற்கான நிதி 5.5924 சதவீதம் என்னும் வட்டி விகிதத்தில் கடனாக வாங்கப்பட்டுள்ளது. இது வரை, ரூ. 1,00,000 கோடி, 4.8307 சதவீதம் என்னும் சராசரி வட்டி விகிதத்தில் மத்திய அரசால் கடனாக வாங்கப்பட்டுள்ளது.
மத்திய அரசு தெரிவித்த விருப்பத் திட்டங்களில் முதலாம் விருப்பத் திட்டத்தை அனைத்து மாநிலங்களும் விரும்பின. இதைத் தொடர்ந்து, மொத்த மாநில உற்பத்தியில் 0.50 சதவீதம் அளவுக்கு ரூ. 1,06,830 கோடியைக் கூடுதல் கடனாகப் பெற்றுக் கொள்ளவும் மாநிலங்களுக்கு அனுமதி அளிக்கப்பட்டுள்ளது.
மேலும், தமிழகம், மாநில மொத்த உற்பத்தியில் 0.50 சதவீத அளவுக்கு ரூ.9627 கோடியும், சிறப்பு ஏற்பாட்டின் மூலம் வெளிச்சந்தையில் ரூ.6002.53 கோடியும், புதுச்சேரி சிறப்பு ஏற்பாட்டின் மூலம் வெளிச்சந்தையில் ரூ.713.61 கோடியும் கூடுதலாக கடன் திரட்ட அனுமதி வழங்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1699562
(Visitor Counter : 142
சிறப்பு சேவைகள் மற்றும் கட்டுரைகள்
அஞ்சல் குறை தீர்ப்பு முகாம்
சென்னை அண்ணாசாலை தலைமை அஞ்சலகத்தில், 21.12.2021 அன்று காலை 11.00 மணிக்கு குறை தீர்ப்பு முகாம் நடத்த உத்தேசிக்கப்பட்டுள்ளது. பொதுமக்கள் அஞ்சல்சேவைகள்  குறித்த குறைகளை, அண்ணாசாலை தலைமை அஞ்சலகம், சென்னை- 600 002 என்ற முகவரிக்கு நேரிலோ அல்லது தபால் மூலமோ அல்லது doannaroadhpo.tn@indiapost.gov.in என்ற மின்னஞ்சல் மூலமாகவோ 18.12.2021 தேதிக்கு முன்பாக தெரிவிக்கலாம். அவர்கள் 21-ந் தேதி நேரிலும் முகாமிலும் கலந்து கொள்ளலாம் என்று அண்ணாசாலை தலைமை அஞ்சலக தலைமை போஸ்ட் மாஸ்டர் திரு. எம். முரளி வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
என்.எஸ்.சி.எஸ்.டி.ஐ-யின் அங்கீகாரத்தைப் பெற கல்வி நிறுவனங்களை மேம்படுத்துதல் மற்றும் வலுப்படுத்துதலில் கவனம் செலுத்துங்கள்: ஹர்தீப் சிங் பூரி
நகர்ப்புற மேம்பாட்டுத் துறையில் பல்வேறு பயிற்சி நிறுவனங்களின் அம்சங்கள் குறித்து மத்திய வீட்டுவசதி, நகர்ப்புற மேம்பாடு, பெட்ரோலியம் மற்றும் இயற்கை எரிவாயுத் துறை அமைச்சர் திரு ஹர்தீப் சிங் பூரி இன்று ஆய்வு செய்தார். நிறுவன அமைப்பு, திறன் மேம்பாடு மற்றும் திறன் மேம்பாட்டின் தற்போதைய நிலை, நிறுவனத்தின் முக்கிய நிபுணத்துவம், நிதி நிலைத்தன்மைக்கான திட்டங்கள் மற்றும் குடிமைப் பணியாளர்களுக்கான ஐகாட்  தளத்தில் ஆன்லைனில் பயிலக் கூடிய படிப்புகளின் விவரங்கள் போன்று பயிற்சி நிறுவனங்களின் பல்வேறு அம்சங்கள் ஆய்வு செய்யப்பட்டன. "குடிமைப்பணி பயிற்சி நிறுவனங்களுக்கான தேசிய தரநிலைகள்"  அங்கீகாரத்தைப் பெற நிறுவனங்களை மேம்படுத்துதல் மற்றும் பலப்படுத்துதல் குறித்து கூட்டத்தில் கவனம் செலுத்தப்பட்டது. .இந்தத் தரநிலைகள் 21 ஆம் நூற்றாண்டின் வளர்ந்து வரும் சவால்களைத் திறம்பட எதிர்கொள்ள பயிற்சி நிறுவனங்களைத் தயார்படுத்தும் என்பதை அமைச்சர் வலியுறுத்தினார்.
தில்லி மெட்ரோ ரயில் அகாடமி உட்பட அமைச்சகத்தின் கீழ் உள்ள எட்டு பயிற்சி நிறுவனங்களை ஆய்வு செய்வதற்காக வீட்டுவசதி மற்றும் நகர்ப்புற மேம்பாட்டு அமைச்சகம் இன்று ஒரு கூட்டத்தை நடத்தியது. இந்தக் கூட்டத்தின் நோக்கம் இந்த நிறுவனங்களின் தற்போதைய திறனை மதிப்பிடுவதும், மிஷன் கர்மயோகியின் ஒட்டுமொத்த நோக்கங்களுடன் அவற்றை சீரமைப்பதும் ஆகும். வீட்டுவசதி மற்றும் நகர்ப்புற விவகாரங்கள் துறை அமைச்சர் ஸ்ரீ ஹர்தீப் எஸ் பூரி தலைமையில் நடைபெற்ற இந்தக் கூட்டத்தில், துறையின் செயலாளர் திரு மனோஜ் ஜோஷி, திறன் மேம்பாட்டு ஆணைய உறுப்பினர் திரு பிரவீன் பர்தேஷி, 8 பயிற்சி நிறுவனங்களின் தலைவர்கள் மற்றும் அதிகாரிகள் கலந்து கொண்டனர்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1938681
நிதி அமைச்சகம்
கொவிட்-19 காரணமாக விவசாயிகள் சந்தித்த பிரச்சினைகளை குறைக்க மத்திய அரசு மற்றும் இந்திய ரிசர்வ் வங்கி முக்கிய நடவடிக்கைகள்: மத்திய நிதித்துறை இணையமைச்சர் தகவல்
கொவிட்-19 காரணமாக விவசாயிகள் சந்தித்த பிரச்சினைகளை குறைக்க மத்திய அரசு மற்றும் இந்திய ரிசர்வ் வங்கி முக்கிய நடவடிக்கைகளை எடுத்தது என மத்திய நிதித்துறை இணையமைச்சர் டாக்டர் பகவத் கிஷான்ராவ் கரத் தெரிவித்துள்ளார்.
மக்களவையில் அவர் எழுத்துப்பூர்வமாக தாக்கல் செய்த பதிலில் கூறியதாவது:
விவசாயிகள் சந்திக்கும், விவசாய கடன் பிரச்சினைகளுக்கு தீர்வு காண மத்திய அரசு பல முயற்சிகளை எடுத்தது. இன்னும் எடுத்து வருகிறது.
விவசாய கடன்கள், சில்லறை மற்றும் பயிர் கடன்கள் தவணைகளை செலுத்துவதற்கு கடந்த 2020 ஆகஸ்ட் 31ம் தேதி வரை தாமதமாக செலுத்தும் சலுகை வழங்கப்பட்டது. இது கொரோனா தொற்றால் பாதிக்கப்பட்ட கடன்தாரர்களுக்கு தற்காலிக நிவாரணத்தை அளித்தது.
கடன் தவணை சலுகையால் அதிக வட்டியை விவசாயிகள் செலுத்தாமல் இருப்பதற்கு 2 சதவீத வட்டி மானிய சலுகையும் அளிக்கப்பட்டது. கடனை சரியாக செலுத்துபவர்களுக்கு அளிக்கப்பட்ட 3 சதவீத ஊக்கத் தொகை 2020 ஆகஸ்ட் 31ம் தேதி வரை நீட்டிக்கப்பட்டது.
பால் பண்ணை, மீன் வளர்ப்பு, கால்நடை வளர்ப்பு, கோழி வளர்ப்பு, தேனீ வளர்ப்பு, பட்டுப்புழு வளர்ப்பு போன்ற தொழில்களுக்காக பெறப்பட்ட கடன்களை, கடந்த 2020 ஆகஸ்ட் 6ம் தேதி வெளியிடப்பட்ட கொவிட் தொடர்பான சிக்கல்களுக்கு உருவாக்கப்பட்ட தீர்வு திட்டத்தின் கீழ் எடுத்துக் கொள்வதற்கான விளக்கத்தை ரிசர்வ் வங்கி வழங்கியது. இதன்படி 2 ஆண்டுகள் வரை கடன் தவணையை தாமதமாக செலுத்துவதற்கான சலுகை வழங்கப்பட்டது.
மேலும் வெள்ளம், புயல், வறட்சி, ஆலங்கட்டி மழை, பனி போன்ற இயற்கை சீற்றங்களால் பாதிக்கப்பட்ட விவசாயிகளின் கடன்களை மாற்றியமைப்பது, தவணை சலுகை, போன்ற நிவாரண நடவடிக்கைகளுக்கான உத்தரவுகளை ரிசர்வ் வங்கி வழங்கியது.
அறுவடைக்கு பிந்தைய மற்றும் காரீப் பருவ விதைப்புக்கான கடன் தேவைகளை நிறைவேற்ற பிராந்திய ஊரக வங்கிகள், கூட்டுறவு வங்கிகள், வங்கிசாரா நிதிநிறுவனங்கள், சிறு நிதி நிறுவனங்கள் ஆகியவற்றுக்கு சிறப்பு பணப்புழக்க வசதி 1 மற்றும் 2 திட்டத்தின் கீழ் நபார்டு வங்கி ரூ.55,000 கோடி வழங்கியது.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1741590
எரிசக்தி அமைச்சகம்
ஜி எஸ் டி நடைமுறைக்கு வந்ததற்கு பின் உஜாலா திட்டத்தின் கீழ் வீட்டுச் சாதங்களின் விலைகள் திருத்தியமைக்கப்பட்டுள்ளன9 வாட் எல்ஈடி பல்புகள் ரூ. 70, 20 வாட் எல்ஈடி ட்யூப் லைட் விலை ரூ. 220 மற்றும் 5-நட்சத்திர குறி உள்ள விசிறி ரூ1200 விலையிலும் இருக்கும்.
- வாடிக்கையாளர்கள் உஜாலா வீட்டுச் சாதனனங்களுக்கு ஈஈஎஸ்எல் லால் உறுதியாக்கப்பட்டுள்ள விலைக்கு மேல் செலுத்தவேண்டாம் என்று கேட்டுக்கொள்ளப்படுகிறார்கள்
சக்தி திறன்பாட்டுக்குள் கொண்டுவரப்பட்டுள்ள இந்திய அரசாங்கத்தின் விலை காட்டுமானமுள்ள எல் ஈ டிக்கள் மற்றும் எல்லோருக்குமான சாதனங்களால் உன்னத ஜீவன்  என்ற திட்டம் ஜி எஸ் டி யின் அமலாக்கத்தால் விலை திருத்தப்பட்டிருக்கிறது. 9 வாட் எல்ஈடி பல்புகள் ரூ. 70, 20 வாட் எல்ஈடி ட்யூப் லைட் விலை ரூ. 220 மற்றும் 5-நட்சத்திர குறி உள்ள விசிறி ரூ 1200 விலை மட்டிலும் இருக்கும்.
சக்தி அமைச்சகத்தின் ஆளுமை மற்றும் யுஜாலா நிகழ்வின் உச்ச அமைப்பு ஆகியவற்றின் கீழ் வரும் சக்தித் திறன் சேவை லிமிடெட்  எல்லா வாடிக்கையாளர்களுக்கும் சதிசேலியால் யுஜாலா சாதனங்களுக்கு குறிக்கப்பட்டுள்ள விலைக்கு மேல் எக்காரணத்தைக்கொண்டும் செலுத்தவேண்டாம் என்று வேண்டுகோள் விடுத்திருக்கிறது.
வாடிக்கையாளர்கள் விலை வேறுபாட்டைப் பார்க்க நேர்ந்தால், அவர்கள் உடனே அவர்கள் கணினியில் உஜாலா டாஷ்போர்ட் க்குப் போய் குறையீட்டை பதிவுசெய்ய வேண்டும் அல்லது சதிசேலியுடைய சமுதாய ஊடக கைப்பிடிகளின் மூலமாக – ட்விட்டர் @ ஈஈஎஸெல் இந்தியா மற்றும் பேஸ்புக் @ ஈஈஎஸ் எல் இந்தியா. அவர்கள் அகில இந்திய ஈஈஎஸ் எல் உதவிக்கான எண் 1800 180 3580 மூலமோஅல்லது மின்னஞ்சல் helpline@eesl.co.in மூலமோ தொடர்பு கொள்ளலாம். வாடிக்கையாளர்கள் தங்களது குறையை சதிசேலை குறையீடு லாங்இன் முகப்பு –http://support.eeslindia.org/. என்பதிலும் கூட பதிவுசெய்யலாம்.
சக்தித் திறனமைப்பு 5-நட்சத்திர தகுதி சக்தித் திறன் கொண்டசதிசேலியால் வழங்கப்பட்டுள்ள விசிறிகள் 50 வாட் திறன் கொண்டவை சந்தையில் உள்ளவற்றைவிட 50சதவீதம் அதிக திறன் கொண்டவை. யுஜாலா திட்டத்தின் கீழ் வந்துள்ள எல் ஈ டி பல்புகள் மற்றும் எல் ஈ டி டியூப் லைட்டுகள் ஆகியவை மூன்று ஆண்டு இலவச திரும்ப மாற்றிக்கொடுக்கும் உறுதியுடனும் சக்தித் திறன் விசிறிகள் 2.5 ஆண்டு தொழில்நுட்ப உறுதியுடனும் வருகின்றன.
பொருள்கள் வழங்கப்படும் போது, மாற்றிக்கொடுத்தல் அதே நகரத்திலிலுள்ள எந்த வழங்கும் மையத்தின் மூலமாவது வேண்டுமானாலும் செய்து கொடுக்கப்படலாம். அத்த கைய வழங்கும் மையங்கள் பட்டியல் தேசிய யுஜாலா டாஷ்போர்டான – www.ujala.gov.in ல் இருந்து கண்டு கொள்ளலாம்.
இந்திய அரசாங்கத்தால் ஜனவரி 5 , 2015 ல் யுஜாலா திட்டம் 77 கோடி திறனற்ற பல்புகளை சக்தித் திறனுள்ள எல்ஈடி பல்புகளால் மாற்றுவதற்காக தொடங்கப்பட்டது. தற்சமயம், 24.8 கோடி எல்ஈடி பல்புகளும், 27.6 இலட்சம் டியூப் லைட்டுகளும் மற்றும் 10 இலட்சம் விசிறிகளுக்கும் மேல் நாட்டில் உள்ள 28 மாநிலங்களில் வழங்கப்பட்டு விட்டன. இதன் விளைவாக மணிக்கு 3244 கோடி கிலோ வாட் என்ற வீதத்தில் ஆண்டுச் சக்தி சேமிப்பும் மற்றும் 6525 மெகா வாட் உச்சத்தேவை தவிர்க்கப்பட்டும் உள்ளது. வாடிக்கையாளர்களின் மொத்த செலவுக்குறைப்பு ஆண்டொன்றுக்கு 12963 கோடியாக உள்ளதோடு கரியமலவாயு வெளிப்பாடு 2.62 கோடி டன்கள் குறைந்தும் உள்ளது.
(Visitor Counter : 61
நிதி அமைச்சகம்
2023-24 மதிப்பீட்டு ஆண்டுக்கான வருமான வரிக் கணக்கு தாக்கல் படிவங்களை முன்கூட்டியே மத்திய நேரடி வரிகள் வாரியம் வெளியிட்டுள்ளது
2023-24 மதிப்பீட்டு ஆண்டுக்கான வருமான வரிக் கணக்கு தாக்கல் படிவங்களை முன்கூட்டியே மத்திய நேரடி வரிகள் வாரியம் வெளியிட்டுள்ளது. இதற்கான அறிவிக்கைகள் 2023 பிப்ரவரி 10 மற்றும் 14 ஆம் தேதிகளில் வெளியிடப்பட்டது. இவை 2023 ஏப்ரல் 1-லிருந்து நடைமுறைக்கு வரும்.
வரி செலுத்துவோருக்கு வசதியாக இருக்கும் வகையிலும் எளிதாக கணக்கு தாக்கல் செய்வதை மேம்படுத்தவும், புதிய படிவங்கள் வெளியிடப்பட்டுள்ளன. இருப்பினும் கடந்த ஆண்டுடன் ஒப்பிடுகையில் பெரிய மாற்றங்கள் எதுவும் செய்யப்படவில்லை. வருமான வரி சட்டதிருத்தங்களுக்கு தேவையான குறைந்தபட்ச மாற்றங்கள் மட்டுமே செய்யப்பட்டுள்ளன.
அறிவிக்கை வெளியிடப்பட்ட படிவங்கள் வருமான வரித்துறையின் www.incometaxindia.gov.in. என்ற இணைய தளத்தில் கிடைக்கும்.
மேலும் விவரங்களுக்கு இந்த ஆங்கில செய்திக் குறிப்பை காணவும்.
https://pib.gov.in/PressReleasePage.aspx?PRID=1899362
தேர்தல் ஆணையம்
புதிய தேர்தல் ஆணையராக திரு அனூப் சந்திர பாண்டே பதவி ஏற்றார்
இந்தியாவின் புதிய தேர்தல் ஆணையராக திரு அனூப் சந்திர பாண்டே இன்று பொறுப்பேற்றுக் கொண்டார். தலைமை தேர்தல் ஆணையர் திரு சுஷில் சந்திரா மற்றும் தேர்தல் ஆணையர் திரு ராஜிவ் குமார் ஆகியோர் தலைமையிலான மூன்று பேர் கொண்ட அமைப்பில் இரண்டாவது தேர்தல் ஆணையராக திரு பாண்டே இணைந்துள்ளார்.
1959-ம் ஆண்டு பிப்ரவரி 15-ம் தேதி பிறந்த இவர், 1984-ஆம் ஆண்டு உத்தரப் பிரதேச பிரிவைச் சேர்ந்த ஐஏஎஸ் அதிகாரியாவார். தனது 37 வருட பணியில், மத்திய மற்றும் மாநில அரசுகளில் பல்வேறு அமைச்சகங்கள் மற்றும் துறைகளில் திறம்பட அவர் பணியாற்றியுள்ளார்.
பஞ்சாப் பொறியியல் கல்லூரியில் பட்டப்படிப்பும், பஞ்சாப் பல்கலைக்கழகத்தில் முதுகலை பட்டமும் படித்த திரு பாண்டே, பண்டைய இந்திய வரலாற்று தத்துவத்தில் முனைவர் பட்டம் பெற்றுள்ளார்.
2019 ஆகஸ்டில் உத்தரப் பிரதேச தலைமை செயலாளராக அவர் ஓய்வு பெற்றார். தேர்தல் ஆணையத்தில் இணைவதற்கு முன்னதாக, தேசிய பசுமை தீர்ப்பாயத்தின் கண்காணிப்பு குழுவின் உறுப்பினராக உத்தரப் பிரதேசத்தில் அவர் பணியாற்றினார்.
உத்தரப் பிரதேச தலைமை செயலாளராக அவர் பணியாற்றிய போது, அவரது நிர்வாக தலைமையின் கீழ் பிரயாக்ராஜில் கும்ப மேளாவையும், வாரணாசி திவாசில் பரவசி பாரதிய நிகழ்ச்சியையும் அம்மாநிலம் வெற்றிகரமாக நடத்தியது.
எழுத்து ஆர்வம் மிக்கவரான திரு பாண்டே, ‘பண்டைய இந்தியாவில் ஆட்சிமுறை’ என்ற புத்தகத்தை எழுதியுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1725661
------
(Visitor Counter : 203
புவி அறிவியல் அமைச்சகம்
2022 ஜூன் மாதத்தில் மழைப் பொழிவு நாடு முழுவதும் இயல்பாக இருந்ததாக மத்திய அரசு தெரிவித்துள்ளது
தற்போதைய மழைக் காலத்தின் போது 2022 ஜூன் மாதத்தில் நாடு முழுவதும் மழைப் பொழிவு இயல்பாக இருந்ததாக மத்திய அரசு தெரிவித்துள்ளது. 1971-2020 புள்ளி விவர அடிப்படையில் ஜூன் மாதத்தில் சராசரி மழைப் பொழிவு 165.4 மில்லி மீட்டராக இருந்தது.
மக்களவையில் இன்று கேள்வி ஒன்றுக்கு எழுத்துமூலம் பதிலளித்த மத்திய அறிவியல் தொழில்நுட்பத் துறை , பிரதமர் அலுவலகம், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணையமைச்சர் டாக்டர் ஜிதேந்திர சிங், இந்த ஆண்டு தென்மேற்கு பருவமழை ஜூன் 1-ம் தேதிக்கு பதிலாக 3 நாள் முன்னதாக மே 29 அன்றே தொடங்கியது என்றார். இதேபோல், நாடு முழுவதும் ஜூலை 8-ம் தேதிக்கு பதிலாக 6 நாள் முன்னதாக ஜூலை 2-ம் தேதியே பருவமழை தொடங்கியது என்றும் அவர் கூறினார்.
தொடர்ச்சியான கனமழையைப் பொறுத்தவரை சௌராஷ்டிரா, கட்ச், ராஜஸ்தானின் தென்கிழக்குப் பகுதிகள், தமிழ்நாட்டின் வடக்குப்பகுதி, ஆந்திரப் பிரதேசத்தின் வடக்குப் பகுதிகள் போன்றவற்றில் குறிப்பிடத்தக்க அளவு மழைப் பொழிவு அதிகரித்திருந்ததாக அமைச்சர் தெரிவித்தார்.
மேலும் விவரங்களுக்கு இதன் ஆங்கில செய்திக் குறிப்பை காணவும்: https://pib.gov.in/PressReleasePage.aspx?PRID=1845274
பாதுகாப்பு அமைச்சகம்
பினாகா ஏவுகணையின் சோதனை பொக்ரானில் வெற்றிகரமாக நடத்தப்பட்டது
நீட்டிக்கப்பட்ட தூர பினாகா பல்முனை ராக்கெட் ஏவுகணை அமைப்பு, பகுதி மறுப்பு வகை வெடி குண்டுகள் மற்றும் உள்நாட்டிலேயே தயரிக்கப்பட்ட ஃப்யூஸ்கள் பல்வேறு இடங்களில் வெற்றிகரமாக சோதனை செய்யப்பட்டன.
பினாகா ஏவுகணை அமைப்பின் சோதனை பொக்ரானில் வெற்றிகரமாக நடத்தப்பட்டது. பாதுகாப்பு ஆராய்ச்சி மற்றும் மேம்பாட்டு அமைப்பின்  ஆய்வகங்களான கனரக ஆயுதங்கள் ஆராய்ச்சி மற்றும் மேம்பாட்டு நிறுவனம் , புனே மற்றும் உயர் ஆற்றல் பொருட்கள் ஆராய்ச்சி ஆய்வகம் , புனே ஆகியவை இணைந்து பினாகா ஏவுகணை அமைப்பை வடிவமைத்துள்ளன.
தொலைவு நீட்டிக்கப்பட்ட பினாகாவின் செயல்திறன் டிஆர்டிஓ உறுதி செய்த பிறகு, அமைப்பின் தொழில்நுட்பம் தொழில்துறைக்கு வழங்கப்பட்டது. மேம்படுத்தப்பட்ட பினாகா எம்கே-1 ராக்கெட்டுகளை டிஆர்டிஓ-வின் வழிகாட்டுதலுடன் தொழில் பங்குதாரர் தயாரித்துள்ளார்.
தொழில்துறையால் உருவாக்கப்பட்ட ராக்கெட்டுகள் செயல்திறன் மதிப்பீடு மற்றும் தரச் சான்றிதழ் நடைமுறைக்கு உட்படுத்தப்பட்டன.
பினாகா ராக்கெட்டுகளுக்கான உள்நாட்டிலேயே உருவாக்கப்பட்ட ஃபியூஸ்களும் சோதனை செய்யப்பட்டன. பினாகா ராக்கெட்டுகளின் பல்வேறு வகையான பயன்பாடுகளுக்கு வெவ்வேறு ஃபியூஸ்களை புனேவில் உள்ள ஏஆர்டிஈ உருவாக்கியுள்ளது. தொடர்ச்சியான விமான ஃபியூஸ்களின் நிலைத்தன்மை உறுதிசெய்யப்பட்டுள்ளது.
நாட்டிலேயே முதன்முறையாக உள்நாட்டு ஆராய்ச்சி மற்றும் மேம்பாட்டு முயற்சிகள் மூலம் இவை அனைத்தும் உருவாக்கப்பட்டுள்ளன. இவை குறித்த அனைத்து சோதனைகளும் வெற்றிகராக நடந்தேறியுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1780412